armvectores/hy_wikipedia_2023 huggingface dataset:
Խաչված ձեռքերով կինը

Խաչված ձեռքերով կինը (իսպ.՝ Mujer con brazos cruzados, ֆր.՝ Femme aux Bras Croisés), իսպանացի և ֆրանսիացի Պաբլո Պիկասոյի կտավը, որը նա նկարել է յուղաներկով կտավի վրա (1902)։ Կապույտ շրջանի նկարների է։ Չափսերը 81,3 х 58,4 սմ է։ Գտնվում է մասնավոր հավաքածուի մեջ։


== Նկարագրություն ==
Պատկերը կապված է Փարիզի Սեն-Լազար կանանց բանտ այցելելուց հետո Պիկասոյի իրական տպավորությունների հետ, որտեղ հիմնականում մարմնավաճառներ են եղել` հասարակաց տներում նրանց ձերբակալվելուց հետո։ Կտավում պատկերված է հասարակ հագուստով կին։ Նա, կարծես, մոլորված է և ցանկանում է պաշտպանել իրեն՝ իր փորի վրա խաչված ձեռքերով։ Ենթադրվում է, որ կինը Սեն-Լազար բանտային հիվանդանոցի հիվանդ է։ Գրող Անտոնինա Վալանտենը «Պաբլո Պիկասո» գրքում գրել նրա մասին` որպես բանտարկյալի, որը վերջերս փորձել է ինքնասպան լինել։
Նա ունի դատարկ, բացակա հայացք, ինչպես այն բոլոր դժբախտ կանանց մոտ, ովքեր հայտվել են Սեն-Լազարում 1900-ական թվականների սկզբին։
Կտավում գերակշռում են կապույտ երանգները, որոնք խորհրդանշում են  մելանխոլիա և տխրություն։ Պատկերման ոճի շնորհիվ, որում միավորվում են կնոջ դեմքի արտահայտությունն ու նրա դիրքը, Պիկասոն կարողանում է փոխանցել կերպարի ճնշված հոգեկան դրությունը։


== Ձեռքբերման պատմություն ==
Ժամանակակից արվեստը հանրայնացնող ամերիկացի գրող Գերտրուդ Սթայնը Փարիզում նկարը ձեռք է բերել անմիջապես Պաբլո Պիկասոյից։ 1936 թվականից նրա աշխատանքը պահվել է Չոնսի Բրուքս Մաքկորմիկի ընտանիքում։ Ընտանիքը այն տվել է Չիկագոյի արվեստի ինստիտուտին։ 2000 թվականի նոյեմբերի 8-ին Նյու-Յորքում «Խաչված ձեռքերով կինը» նկարը աճուրդով վաճառվել է «Քրիստիսին»` 55,006 միլիոն դոլարով, ինչը դարձրել է նրան այդ ժամանակների ամենաթանկարժեք նկարներից մեկը։


== Ծանոթագրություններ ==
Ալեքս Լոպես

Ալեխանդրո "Ալեքս" Լոպես Մորենո (իսպ.՝ Alejandro López Moreno, հունիսի 2, 1997, Տեռասա, Իսպանիա), իսպանացի ֆուտբոլիստ, կիսապաշտպան։ Հանդեդս է գալիս «Էսպանյոլ ՖԱ»-ի կազմում։ 


== Ակումբային կարիերա ==
Ալեքս Լոպեսը միացել է «Էսպանյոլի» մանկապատանեկան թիմին 2009 թվականին։ Թիմի երիտասարդական կազմում նա իր դեբյուտը նշել է 2014 թվականի նոյեմբերի 2-ին Սեգունդա B-ի շրջանակներում կայացած «Էլչեի» դեմ խաղում։ «Էսպանյոլ B»-ի կազմում նա իր առաջին գոլը խփել է 2016 թվականի դեկտեմբերի 17-ին «Սադաբելի» դեմ խաղում։ 2017 թվականի հուլիսի 11-ին Լոպեսը երկարաձգել է թիմի հետ գործող պայմանագիրը մինչև 2022 թվականը։ 
2018 թվականի մայիսի 28-ին Ալեքս Լոպեսը հայտնվեց հիմնական թիմի հայտացուցակում, որը նախատեսված էր 2018-19 մրցաշրջանի համար։ Թիմի հիմնական կազմում Ալեխանդրոն իր առաջին հանդիպումն անցկացրել է նոյեմբերի 1-ին՝ մասնակցելով Կոպա դել Ռեյի շրջանակներում կայացած «Կադիսի» դեմ խաղին։ 
Հանդիպումն ավարտվել է 1-2 հաշվով՝ կատալոնական թիմի պարտությամբ։ 
Լա Լիգայի շրջանականերում նա իր նորամուտի հանդիպումն անցկացրել է 2019 թվականի հունվարի 14-ին՝ փոխարինելով Օսկար Մելենդոյին «Ռեալ Սոսիեդադի» դեմ կայացած խաղում, որն ավարտվել է 2-3 հաշվով։ Օգոստոսի 17-ին մեկ տարի ժամկետով ֆուտբոլիստը վարձավճարով տեղափոխվել է Սեգունդա Դիվիզիոնում հանդես եկող «Լուգո ՖԱ»։
Լոպեսը իր կարիերայի առաջին պաշտոնական գոլը խփել է 2019 թվականի նոյեմբերի 9-ին «Ալբասետեի» դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Ալեքս Լոպես պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Մանուկ Մանուկյան (երաժիշտ)

Անվան այլ կիրառումների համար տե՛ս՝ Մանուկ Մանուկյան (այլ կիրառումներ)Մանուկ Թորոսի Մանուկյան (հունիսի 5, 1924(1924-06-05), Բուխարեստ, Ռումինիա - դեկտեմբերի 11, 2010(2010-12-11), Երևան, Հայաստան), հայ երաժշտագետ։ Երաժշտագիտության թեկնածու (1969)։


== Կենսագրություն ==
Մանուկ Մանուկյանը ծնվել է Բուխարեստում։ 1948 թվականին հայրենդարձել է։ 1953 թվականին ավարտել է Երևանի երաժշտական ուսումնարանը, 1958 թվականին՝ Երևանի կոնսերվատորիան։ 1959-1980 թվականներին աշխատել է ՀՀ ԳԱԱ արվեստի ինստիտուտում։ 1956-1980 թվականներին մասնակցել է երաժշտական բանահավաքչության, բազմաթիվ գիտարշավների, միաժամանակ, դասավանդել է Երևանի տարբեր երաժշտական ուսումնարաններում, Գյումրիի մանկավարժական ինստիտուտում, 1980 թվականից Հայկական պետական մանկավարժական համալսարանում։
Ուսումնասիրությունները վերաբերում են հայ երաժշտության պատմության, ժողովրդական և աշուղական երգարվեստի խնդիրներին։


== Երկեր ==
Անտոն Մայիլյան «Կյանքն ու գործունեությունը», Երևան, 1965։
«Ժողովրդական ավետիսներ», Էջմիածին, 1995։
«Ջիվանի. Ձայնագրյալ երգարան», Երևան, 1998։
«Սիմոն Հովհաննիսյան», Երևան, 2000։
Гусаны Армении, Москва, 1977.


== Ծանոթագրություններ ==
Զապոլիե (գյուղ, Ռատնովի շրջան)

Անվան այլ կիրառումների համար տե՛ս՝ ԶապոլիեԶապոլիե (ուկրաիներեն՝ Запілля), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1847 թվականին։
2001 թվականի տվյալներով Զապոլիե գյուղում բնակվում էր 166 մարդ։ Բնակավայրը զբաղեցնում է 1041 կմ² տարածք։ Բնակչության խտությունը կազմում էր 159,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միտյակինսկայա

Միտյակինսկայա (ռուս.՝ Митякинская), ստանիցա Ռուսաստանի Ռոստովի մարզի Տարասովսկի շրջանում։ Միտյակինսկի գյուղական համայնքի վարչական կենտրոնն է։
Հաղթանակ (կինոթատրոն, Նովոչերկասկ)

«Հաղթանակ» կինոթատրոն (ռուս.՝ Кинотеатр «Победа»), նախկին կինոթատրոն ՌԴ Ռոստովի մարզի Նովոչերկասկ քաղաքում։ Գտնվում է 1846 թվականին կառուցված պատմական շենքում։ Ներկա պահին շենքում գործում է համանուն առևտրի կենտրոնը։
Շենքի հասցեն՝ ՌԴ, Ռոստովի մարզ, Նովոչերկասկ, Մոսկովյան փող., տուն 16։


== Պատմություն ==
«Հաղթանակ» կինոթատրոնը (այժմ ՝ առևտրի կենտրոն) տեղավորված է եղել Նովոչերկասկ քաղաքի Կոմիտետսկայա և Մոսկվովյան փողոցների խաչմերուկում։ Ներկայումս այստեղ գտնվում է խանութներով առևտրի կենտրոն։
Շենքը կառուցվել է 1846 թվականին՝ Առևտրային կազակների քաղաքային միության միջոցներով։ Միությունն իր նպատակների համար օգտագործել է շենքի մի փոքր մասը։ Մնացած հատվածը հանձնվել է վարձակալության։ XIX դարի վերջում - XX դարի սկզբում շենքում գործել է նովոչերկասկցի վաճառական Ի. Վ. Իգնատովի նպարեղենի խանութը, 1910 թվականից այստեղ եղել է կազակ Ա. Ն. Լեոնովի գործվածքեղենի խանութը։ 1912 թվականին տան տարածքները հանձնվել են չորս խանութի, Առաջին ռուսաստանյան ապահովագրական ընկերությանը, «Սոլեյ» կինոթատրոնին։

Շենքում հյուրընկալվել են Ռուսական կայսրության բարձրաստիճան անձինք։ Այստեղ 1850 թվականի նոյեմբերին եղել է մեծ իշխան Ալեքսանդր Նիկոլաևիչը, 1860-ին՝ մեծ իշխան Ալեքսանդր Ալեքսանդրովիչը, 1872-ին՝ կայսր Ալեքսանդր II-ը թագաժառանգ Ալեքսանդր Ալեքսանդրովիչի հետ, 1887 թվականին այստեղ եղել է կայսր Ալեքսանդր III-ը թագաժառանգ, ապագա կայսր Նիկոլայ II-ի հետ։ Ի հիշատակ բարձրաստիճան անձանց այցելության՝ շենքի երկրորդ հարկում տեղադրված են չորս ոսկեզօծ հուշատախտակներ։
Բացի առևտրից, շենքում 1906 թվականին տեղի է ունեցել պերեդվիժնիկ նկարիչների ցուցահանդես, որտեղ ներկայացվել է ռուսական բնանկարի դպրոցի գեղանկարիչ Նիկոլայ Նիկանորովիչ Դուբովսկու «Ծիածան» կտավը։ Ցուցահանդեսում ցուցադրվել են նաև տեղացի նկարիչներ Կ. Ս. Սեմեռնիկովի, Ա. Գ. Պեմովի և այլոց գեղանկարները։
Առաջին համաշխարհային պատերազմի տարիներին՝ 1914 թվականին, շենքում գործել է զինվորական հիվանդանոց։
Խորհրդային իշխանության տարիներին` XX դարի 30-ական թվականներին, այստեղ գործում էր «Սոլեյ» կինոթատրոնը, որն ավելի ուշ վերանվանվեց «Ռոտ-Ֆրոնտ»։ 1932 թվականին «Ռոտ-Ֆրոնտն» առաջին կինոթատրոններից էր, որը հարմարեցվել էր հնչուն ֆիլմեր ցուցադրելու համար։ Հայրենական մեծ պատերազմից հետո կինոթատրոնը վերանվանվեց «Հաղթանակ»։ 1927 թվականին այս շենքում «Պահանջո՛ւմ ենք վայելուչ կյանք» դասախոսությամբ ելույթ է ունեցել բանաստեղծ Վլադիմիր Մայակովսկին։


== Ճարտարապետություն ==
Նովոչերկասկ, Մոսկովյան փողոց, տուն 16 հասցեի շենքը, որտեղ տեղակայված են եղել «Սոլեյ», «Հաղթանակ» կինոթատրոնները, խանութներ և այլն, երկհարկանի աղյուսե երկլանջ տանիքով տուն է։ Շենքը սվաղված է, ունի միջհարկային և պսակող քիվ, եռանկյունաձև ձուլածո զոլակներ, որմնասյուներ։ Առաջին հարկի մեծ պատուհանները ծառայում են որպես ցուցափեղկեր։


== Ծանոթագրություններ ==


== Գրականություն ==
Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.


== Հղումներ ==
КАК В КИНО: век назад Новочеркасск был столицей синематографа Archived 2016-09-02 at the Wayback Machine.
Улица Московская, 16. Кинотеатр «Победа»
Ջարաշի մարզ

Ջարաշի մարզ (արաբ․՝ محافظة جرش‎‎‎‎), մարզ Հորդանանի հյուսիս-արևելքում։

Վարչական կենտրոնն է հանդիսանում Ջարաշ քաղաքը։
Բնակչությունը ըստ 2002 թվականի տվյալների կազմում է 187 500 մարդ, մարզի զբաղեցրած տարածը՝ 410 կմ²։ Բնակչության խտությունը կազմում է 188մարդ/կմ²։


== Աշխարհագրություն ==
Հյուսիսից սահմանակից է Իրբիդի մարզին, արևելքից՝ ալ-Մաֆրակի մարզին, հարավ-արևելքից ազ-Զարկա մարզին, հարավ-արևմուտքում ալ-Բալկա մարզին, իսկ արևմուտքից Աջլունի մարզին։


== Շրջաններ ==
Ջարաշի մարզը շրջաններ չունի, Ջարաշ քաղաքի շուրջ կան 22 գյուղական բնակավայրեր։


== Պատկերասրահ ==

		


== Ծանոթագրություններ ==
Մաքս Վերտհայմեր

Մաքս Վերտհայմեր (գերմ.՝ Max Wertheimer, ապրիլի 15, 1880(1880-04-15)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - հոկտեմբերի 12, 1943(1943-10-12), Նյու Ռոշել, Վեստչեստեր շրջան, Նյու Յորք, ԱՄՆ), գերմանացի հոգեբան, Գեշտալտ հոգեբանության հիմնադիրներից և գլխավոր տեսաբանը։ Մայնի Ֆրանկֆուրտի համալսարանի (1929), Նյու-Յորքի սոցիալական հետազոտությունների դպրոցի (1933 թվականից) պրոֆեսոր։ 
1921 թվականին գերմանացի հոգեբան Կուրտ Կոֆկայի և Վ․ Քյոլերի հետ հիմնադրել է «Փսիխոլոգիշե Ֆորշունգեն» («Psychologische Forschungen») հանդեսը, որտեղ հրապարակվել են գեշտալդ հոգեբանների աշխատությունները։ Վերտհայմերի ըմբռնման կառուցվածքում վճռականը համարում էր կուռ, միասնական ամբողջը, ներքին կազմակերպվածությունը և ոչ թե նրա մասերը։ Վերտհայմերի և նրա կողմնակիցներն ըմբռնումը և նրա հատկությունները պայմանավորում էին ոչ թե առարկաների և երևույթների օբյեկտիվ հատկություններով, այլ հենց իրենց ըմբռնման կազմակերպվածության ներքին օրենքներով։ Ժխտելով մտավոր պրոցեսների միջնորդավորվածության սկզբունքը և ճանաչողության մեջ զգայությունների դերը՝ Վերտհայմերը տուրք է տվել ագնոստիցիզմմին և սուբյեկտիվ իդեալիզմին։


== Ծանոթագրություններ ==
Արման Զիլճյան

Արման Զիլճյան (անգլ.՝ Armand Zildjian, փետրվարի 18, 1921(1921-02-18), Միլթոն, Նորֆոլկ շրջան, Մասաչուսեթս, ԱՄՆ - դեկտեմբերի 26, 2002(2002-12-26), Սկոտսդեյլ, Մարիկոպա շրջան, Արիզոնա, ԱՄՆ), ծնծղաների ամերիկահայ արտադրող և «Ավետիս Զիլճյան» ընկերության ղեկավար։


== Կենսագրություն ==
Արման Զիլճյանը ծնվել է Միլթոնում  (Մասաչուսեթս նահանգ)։ Նա Զիլճյաններից առաջինն էր, ով ծնվել էր Ամերիկայի Միացյալ Նահանգներում։ Արմանը ծնծղաներ պատրաստելու ավանդույթի ժառանգորդն էր։ Այդ արհեստը հիմնադրել էր նրա նախնի Ավետիսը, որի ընկերությունը գործունեությունը սկսել է 1623 թվականին Պոլսում։ Ընտանեկան ավանդույթի համաձայն՝ ծնծղաներ պատրաստելու գաղտնիքը փոխանցվել է միայն ավագ որդիներին, սակայն Արմանի հայրը՝ Ավետիս Զիլճյան III-ը, տեղեկությունը փոխանցել է իր երկու որդիներին՝ Արմանին և Ռոբերտին։ Մահանալուց երկու տարի առաջ Ավետիսը Արմանին նշանակել է «Ավետիս Զիլճյան» ընկերության նախագահ։ Հետագայում Ռոբերտը որոշել է զբաղվել ծնծղաների բիզնեսով՝ ստեղծելով Sabian Cymbal ընկերությունը և մրցակցելով իր եղբոր հետ։
Արման Զիլճյանը սովորել է Կոլգեյթի համալսարանում, իսկ Երկրորդ համաշխարհային պատերազմի ժամանակ ծառայել է Խաղաղ օվկիանոսում՝ Միացյալ Նահանգների առափնյա պահպանության ծառայության կազմում։ Պատերազմից հետո նա վերադարձել է հոր գործարան Քվինսիում (Մասաչուսեթս), որտեղ հարվածային գործիքների աստղեր Չիք Ուեբի և Ջին Կրուպայի հետ համատեղ Ավետիսը և Արմանը հեղափոխություն են կատարել ծնծղաների բիզնեսում՝ այդ նվագարանները հարմարեցնելով թմբուկներին՝ դարձնելով ավելի բարակ։
Արման Զիլճյանը քաղցկեղից մահացել է 2002 թվականի դեկտեմբերի 26-ին, Արիզոնա նահանգի Սքոթսդեյլ քաղաքում գտնվող իր տանը։


== Նվաճումներ ==
Զիլճյանին շնորհվել է Բերքլիի երաժշտական քոլեջի պատվավոր աստիճան, նա ընդգրկված է հարվածային գործիքների փառքի սրահում և իր անունն անմահացրել է Guitar Center Rock Walk-ում (Հոլիվուդում, Կալիֆոռնիա)։


== Ծանոթագրություններ ==


== Արտաքին հղումներ ==
Հարցազրույց Քրեյգի Զիլճյանի հետ, The Drummer's Journal, 25 մայիսի 2015 թ.
Սան Սեբաստիան (Ալագոաս)

Անվան այլ կիրառումների համար տե՛ս՝ Սան Սեբաստիան (այլ կիրառումներ)Սան Սեբաստիան (Ալագոաս) (պորտ.՝ São Sebastião), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական մարզում։ Մտնում է Արապիրակայի գավառի կազմի մեջ։ Բնակչությունը կազմում է 32 010 մարդ՝ 2010 թվականի տվյալներով։ Գրավում է 315,105 կմ2 տարածք։ Բնակչության խտությունը՝ 101,59 մարդ/կմ²։
Գառնիկ Ավանեսյան (այլ կիրառումներ)

Գառնիկ Ավանեսյան անուն-ազգանունը կարող է վերաբերել հետևյալ անձանց.

Գառնիկ Վազգենի Ավանեսյան (1969-1992), ազատամարտիկ-հրամանատար
Գառնիկ Շմավոնի Ավանեսյան (ծնվել է 1963), ազատամարտիկ, ՊԲ փոխգնդապետ
Մազյադյաններ

Մազյադյաններ, Մազիադիներ, արաբական տոհմ Արմինիայում (799-XI դ. կես)։ Ծագում են արաբական Շամբանյանների ցեղից։ Մազյադյաններից Հայսամը տիրելով Շիրվանին (Շարվան) և օգտվելով Աբբասյանների թուլացումից՝ 861-ին հիմնել է անկախ իշխանություն, յուրացրել «շիրվանշահ» տիտղոսը։ Լինելով իրանալեգու բնակչություն ունեցող Շիրվանի տիրակալներ՝ Մայզադյանները պարսկացել են։ XI դ. կեսին սելջուկները ոչնչացրել են Մայզադյանների իշխանությունը։
Բաբ Ալիի ցույց (1895)

Բաբը Ալիի ցույց, հայերի քաղաքական խաղաղ ցույց, որը տեղի է ունեցել 1895 թվականի սեպտեմբերի 18–ին Կոստանդնուպոլսում՝ սուլթանի նստավայր Բաբը Ալիի շրջակայքում, (այստեղից էլ՝ անվանումը)՝ ի պաշտպանություն 1895 թվականի «Մայիսյան բարենորոգումների»։ Ցույցը կազմակերպել էին հնչակյանները (Մ. Հացագործյան, Ա. Կամսարական, Վ. Արզումանյան, Լ. Մկրտչյան և ուրիշներ), ովքեր ցուցարարների նկատմամբ հնարավոր հաշվեհարդարը կանխելու համար ցույցի մասին նախապես հայտնել էին թուրքական իշխանություններին և եվրոպական երկրների դեսպաններին։ Ցուցարարները (շուրջ 4 հազար մարդ) «Մայիսյան բարենորոգումների» ոգով կազմել էին մի փաստաթուղթ՝ վարչատարածքային, տնտեսական, դատաիրավական վերափոխումների պահանջներով։ Չնայած ցույցի խաղաղ բնույթին և կազմակերպիչների ձեռնարկած նախազգուշական միջոցներին՝ թուրքական իշխանությունները արյունալի ջարդ կազմակերպեցին։ Թեև ցույցի մասնակիցները դիմադրություն ցույց տվեցին, այնուամենայնիվ, կոտորվեց շուրջ 2 հազար մարդ։ Այդպիսով Կոստանդնուպոլսում սկսվեց հայերի կոտորածը։ Թուրքական բարբարոսության այդ նոր դրսևորումը առաջ բերեց միջազգային հասարակայնության բողոքը։ Եվրոպական պետությունների ճնշման տակ Բարձր դուռը 1895 թվականի հոկտեմբերին հաստատեց «Մայիսյան բարենորոգումները», սակայն այդ փաստաթուղթը մնաց անկատար, իսկ Արևմտյան Հայաստանում և Օսմանյան կայսրության այլ վայրերում նոր ուժով բռնկեցին հայերի զանգվածային կոտորածները։
Մեռլին

Մեռլին (անգլ.՝ Merlin, վալլիերեն՝ Myrddin, վալլիերեն՝ Myrddin Emrys, վալլիերեն՝ Ann ap Lleian, բրիտանական առասպելական իմաստուն և կախարդ, Արթուր արքայի դաստիարակ և խորհրդական։
Սարագոսայում հայտնաբերված ձեռագիրը (ֆիլմ)

Սարագոսայում հայտնաբերված ձեռագիրը (լեհ.՝ Rękopis znaleziony w Saragossie), լեհ կինոռեժիսոր Վոյցեխ Եժի Հասի երկսերիանոց ֆիլմ (1965)։ Նկարահանվել է Յան Պոտոցկու համանուն վեպի հիման վրա, որը գրված է «վեպ վեպի մեջ» սկզբունքով։


== Սյուժե ==
Նապոլեոնի զորքի զինվորները Սարագոսայի պաշարման ժամանակ գտնում են հին ձեռագիր, որում պատմվում է կապիտան Ալֆոնս վան Վորդենի անսովոր արկածների մասին 18-րդ դարի Իսպանիայում և նրա՝ արյունակցական կապեր ունեցող երկու քույրերի մասին, որոնք  աֆրիկյան արքայադուստրեր են և փորձում են Վորդենին համոզել իսլամ ընդունել։ Երկու հերոսների պատմությունները, որոնք հանդիպում են Վան Վորդենի ճանապարհին, կարծես պատմվածքներ լինեն այդ պատմվածքների մեջ, որոնք իրենց հերթին նոր պատմությունների սկիզբ են դառնում։ Որոշ սյուժեներ սկզբնական պատմության 5-6-րդ մակարդակի ենթապատումներ են։ Ֆիլմի վերջում քույրերը Ալֆոնսին խոստովանում են, որ բոլոր պատմություններն ու իրադարձությունները մտացածին են կամ հատուկ կառուցված են իրենց վարձած մարդկանց կողմից, որպեսզի փորձեն նրա «խիզախությունն ու բեղմնավոր լինելը»։ Դրա շնորհիվ նրանք հասել են իրենց նպատակին. նրանցից ամեն մեկը հղիացել է։
Ստանալով իր արկածների ձեռագիրը՝ Ալֆոնսը փորձում է ավարտին հասցնել այն, սակայն նրա միտքը բավարար չէ սյուժետային խորամանկությունները բացահայտելու համար, որոնք կարծես միաձուլվում են իր սեփական կյանքի պատմությանը։


== Դերերում ==


== Երաժշտություն ==
Ֆիլմի համար երաժշտությունը գրել է ժամանակի ականավոր կոմպոզիտոր Քշիշտոֆ Պենդերեցկին։ Ինչպես ֆիլմը, այնպես էլ նրա երաժշտությունն ունի մի քանի մակարդակ՝ ֆլամենկո, դասականություն, էլեկտրոնային մինիմալիզմ և այլն։


== Նկարահանման վայրեր ==
Ֆիլմը նկարահանվել է Կրակով-Չենստոհովսկի բարձրավանդակում, ինչպես նաև Մորսկե Օկո կղզում, Օդրա գետի և Վրոցլավի շրջակայքում, որտեղ կառուցվել են իսպանական քաղաքի դեկորացիաներ։


== Նշանակություն ==
Ջիմ Հոբերմանը, Ջոնաթան Ռոզենբաումը և ականավոր այլ կինոքննադատներ «Սարագոսայում հայտնաբերված ձեռագիրը» ֆիլմը համարել են կուլտային կինո։ Սա ռոք կիթառահար Ջերի Գարսիայի սիրելի ֆիլմն է, որն առաջիններից մեկն է եղել, որ արևմտյան կինոսերների ուշադրությունը հրավիրել է ֆիլմի վրա։ 2001 թվականին ֆիլմը վերականգնվել է ու DVD տարբերակով ներկայացվել Գարսիայի ու ֆիլմի ևս երկու երկրպագուների՝ Մարտին Սկորսեզեի ու Ֆրենսիս Ֆորդ Կոպպոլայի ջանքերով։ Ֆիլմը բարձր է գնահատվել Լուիս Բունյուելի ու Դեյվիդ Լինչի կողմից։ Բունյուելն իր «Իմ վերջին շունչը» հուշագրության մեջ նշել է, որ ֆիլմը դիտել է երեք անգամ ու Մեքսիկայում գնել է այն՝ փոխելով իր  «Սիմեոն անապատական» ֆիլմի հետ։


== Պարգևներ ==
Բուխարեստի կինոփառատոնի գլխավոր մրցանակ («Ոսկե գայլ», 1965)
Էդինբուրգի կինոփառատոնի մրցանակ (1965)
Սան Սեբաստիանի կինոփառատոնի մրցանակ («Ոսկե փետուր», 1965)
Սիտժեսի կինոփառատոնի շքանշան (1969)
Իսպանացի կինոքննադատների մրցանակ


== Արտաքին հղումներ ==
Ֆիլմի նկարագրություն(ռուս.)  Кино-Театр.ru կայքում
Ֆիլմի նկարագրություն(լեհ.) filmpolski.pl կայքում
Սարագոսայում հայնտնաբերված ձեռագիրը(անգլ.) ֆիլմը Internet Movie Database կայքում
Ֆիլմից կադրեր fototeka.fn.org.pl կայքում


== Ծանոթագրություններ ==
Սենտ Աննեմոն

Սենտ Աննեմոն (ֆր.՝ Saint-Ennemond) համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Իզեր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03229։


== Բնակչություն ==
Համայնքի բնակչությունը 2008 թվականին կազմում էր 655 մարդ։


== Տնտեսություն ==
2007 թվականի տվյալներով 430 աշխատունակ տարիքի մարդկանցից (15-64 տարեկան) 317-ը տնտեսապես ակտիվ էին, 113-ը անգործունակ (ակտիվության ցուցանիշը 73,7 %, 1999 թվականին եղել է՝ 71,3 %)։ 317 աշխատունակ բնակիչներից 297-ը աշխատում էին (162 տղամարդ և 135 կին), անաշխատանք էին 20-ը (8 տղամարդ և 12 կին)։ 113 անգործունակ մարդկանցից 42-ը աշակերտներ կամ ուսանողներ են, 40-ը թոշակառու, 31-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սենտ Աննեմոն» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-14 
«Սենտ Աննեմոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
ՄՔ մարզադաշտ

«ՄՔ մարզադաշտ» (անգլ.՝ Stadium mk, հայտնի է նաև «Միլտոն Քինս Սթեդիում» և «Denbigh Stadium» անվանումներով), մարզադաշտ Անգլիայի Միլտոն Քինս քաղաքում։ Հանդիսավոր բացումը տեղ է ունեցել 2007 թվականին, Մեծ Բրիտանիայի թագուհի Էլիզաբեթ II-ի մասնակցությամբ։ Երկյարուս մարզադաշտ է՝ ընդհանուր առմամբ 45 հազար նստատեղով։ Սակայն ներկայոմս օգտագործվում է միայն ստորին յարուսը՝ 22 հազար նստատեղով։ 
Այս մարզադաշտում է իր տնային հանդիպումներն ու մարզումներն անցկացնում «Միլտոն Քինս Դոնզ» ֆոտբոլային ակումբը։ Երբեմն անց են կացվում նաև ռեգբիի մրցախաղեր. ռեգբիի 2015 թվականի աշխարհի առաջնության հանդիպումներից երեքը կայացել է ՄՔ մարզադաշտում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Stadium:mk's section on Buckingham Group Contracting(չաշխատող հղում)
Aerial shot of the site in 1999
Բալլի Յազկուլիև

Բալլի Յազկուլիևիչ Յազկուլիև (ռուս.՝ Баллы Язкулиевич Язкулиев, հունվարի 2, 1930(1930-01-02), Տաշաուզի շրջան, Թուրքմենական ԽՍՀ, ԽՍՀՄ), թուրքմեն խորհրդային պետական գործիչ, ԽՄԿԿ անդամ (1953)։ 
1949 թվականին ավարտել է Տաշաուզի ուսուցչական, 1952 թվականին 4 Չարջոուի մանկավարժական ինստիտուտըը 1962 թվականին ԽՄԿԿ ԿԿ-ին կից բարձրագույն կուսակցական դպրոցը։
1949 - 1952 թվականին զբաղվել է մանկավարժությամբ 1952 թվականից անցել է կոմերիտական աշխատանքի։ 1962 - 1964 թվականին եղել է Թուրքմենական ԽՍՀ Իլյալինյան, Լենինյան շրջգործկոմների նախագահ։ 1965 թվականին նշանակվել է Թուրքմենստանի կոմկուսի Իլյալինյան շրջկոմի առաջին քարտուղար, Տաշաուզի մարզգործկոմի նախագահ, 1973 թվականին՝ Թուրք ԽՍՀ Արհեստակցական միությունների հանրապետական խորհրդի նախագահ։
1975-1978 թվականներին եղել է Թուրքմենական ԽՍՀ Մինիստրների խորհրդի նախագահը, ԹԽՍՀ արտաքին գործերի մինիստրը։ 1976-1981 թվականներին եղել է ԽՄԿԿ ԿՎՀ անդամ, 1981-1990 թվականներին եղել է ԽՄԿԿ ԿԿ անդամության թեկնածու։
Պարգևատրվել է չորս շքանշանով։


== Ծանոթագրություններ ==
Առևտրային կոոպերատիվ

Կոոպերատիվները սահմանվում են որպես անհատների և իրավաբանական անձանց միավորում, որոնք ինքնակամորեն համախմբված են բավարարելու իրենց ընդհանուր տնտեսական, ֆինանսական, սոցիալական և մշակութային պահանջմունքներն ու կարիքները՝ համասեփականության և ժողովրդավարական կարգավորման հիմունքներով։ Կոոպերատիվները այնպիսի արժեքների վրա են հիմնված, ինչպիսիք են փոխօգնությունը, պատասխանատվության զգացումը, հավասարությունը։


= Սկզբունքներ =
Ազատ և կամավոր անդամակցություն։ Կոոպերատիվը բաց է բոլոր այն անձանց համար, ովքեր ցանկանում են և կարող են օգտվել տրամադրվող ծառայություններից և ստանձնել անդամակցության պարտավորությունները։
Անդամների ժողովրդական կառավարում։ Կոոպերատիվը կարգավորվում է իր իսկ անդամների կողմից, որոնք ակտիվորեն մասնակցում են կազմակերպության քաղաքականության մշակմանը և որոշումների ընդունմանը՝ մեկ անդամ, մեկ ձայն սկզբունքով։
Անդամների տնտեսական մասնակցություն։ Կոոպերատիվի անդամները անդամավճարների և կանոնադրական կապիտալում ներդրումների միջոցով ապահովում են իրենց տնտեսական մասնակցությունը և կոոպերատիվի զարգացումը։
Անկախություն և ինքնակարգավորում։ Կոոպերատիվը անկախ և իր անդամների կողմից կարգավորվող կառույց է, նույնիսկ երբ մտնում է համագործակցության այլ կառույցների հետ ու ներգրավում միջոցներ։
Տեղեկատվություն և ուսուցում։ Կոոպերատիվը շարունակական ուսուցողական աշխատանքներ է իրականացնում իր անդամների համար՝ տեղեկացնելու գյուղատնտեսության ոլորտի նոր առաջընթացներին, կոոպերատիվ կառավարման սկզբունքներին ու կոոպերատիվի առանձնահատկություններին։
Հասարակական հոգածություն։ Կոոպերատիվը աշխատում է իր անդամների միջոցով։
Համագործակցություն։ Իր նպատակներին հասնելու ճանապարհին կոոպերատիվը ակտիվորեն համագործակցում է համայնքային, պետական և միջազգային կառույցների, ինչպես նաև այլ կոոպերատիվների հետ։


= Հղումներ =
Կոոպերատիվ սկզբունքներ Archived 2011-02-06 at the Wayback Machine.
(3639) Վեյդենշիլինգ

(3639) Վեյդենշիլինգ (անգլ.՝ Weidenschilling), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,40042 ա. մ., առավելագույնը մոտենում է 2,1603 ա. մ. հեռավորության վրա և հեռանում 2,6406 ա. մ.։ Արեգակի շուրջ մեկ ամբողջական պտույտ է կատարում 1358,41 երկրային օրվա ընթացքում, իր ուղեծրով շարժվելով միջինում 0,265017 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3639) Վեյդենշիլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հողի օրգանական նյութեր

Հողի օրգանական նյութեր հողի բաղադրության մեջ մտնող օրգանական միացությունների համալիր։ Օրգանական նյութերի առկայությունն այն հիմնական հատկանիշներից է, որով հողը տարբերվում է մայրական ապարից։ Ձևավորվում են բուսական և կենդանական նյութերի քայքայման պրոցեսում։ Դրանք կենդանի և անկենդան բնության նյութերի փոխանակության կարևորագույն օղակն են։ Օրգանական նյութերի քանակով և բնույթով է բնորոշվում հողակազմող պրոցեսի ուղղությունը, հողի կենսաբանական, քիմիական, ֆիզիկական հատկությունները, բերրիությունը։


== Օրգանական նյութերի կառուցվածք ==
Օրգանական նյութերը կազմված են տարբեր քանակի քայքայված բուսական, և կենդանական, մնացորդներից, բայց հումուսային նյութերը դրանցում անպայման գերակշռում են։ Օրգանական նյութերի գլխավոր աղբյուրը հողում բուսական ծածկոցն է՝ քայքայվող արմատները և վերգետնյա զանգվածը։ Օրգանական զանգվածի մի մասը (տարին մի քանի հարյուր կգ/հա) հողի մեջ է մտնում մեռած կենդանիների և մանրէների պլազմայի ձևով։ Օրգանական մնացորդները մտնելով հող միկրո օրգանիզմների, միկրո, մեզո և մակրո ֆաունայի ներգործության շնորհիվ հումիֆիկացվում են։


== Հողի օրգանական նյութերի քայքայում ==
Հողի օրգանական նյութերի քայքայումը միկրո օրգանիզմների ներգործությամբ մեծ ազդեցություն է թողնում հողի օքսիդացման վերականգնման ռեժիմի վրա, հումուսային նյութերն ազդում են հողի փոխանակային ծավալի և բուֆերականության վրա, ունակ են ուռչելու, որով և որոշում են հողի՝ ջուրը պահող հատկությունը։ Օրգանական նյութերը սննդատարրերի աղբյուր են բույսերի համար։ Բուսական մնացորդների յուրաքանչյուր տոննայի հետ հող է մտնում 5–10 կգ ազոտ և 30–50 կգ մոխրային նյութեր (ֆոսֆոր, կալիում, ծծումբ և այլ տարրեր)։
Հողի հումուսը բույսերի համար ազոտի կարևորագույն աղբյուր է։ Օրգանական նյութերը նաև ֆոտոսինթեզի պրոցեսում օգտագործվող ածխաթթու գազի կարևոր աղբյուր են։ Հողի օրգանական նյութերի մեջ են մտնում նաև ֆիզիոլոգիապես ակտիվ նյութեր՝ վիտամիններ, աուքսիններ, անտիբիոտիկներ, որոնք հողի մեջ են մտնում բույսերի արմատների, գոմաղբի, կոմպոստների, բուսական և կենդանական մնացորդների հետ միասին։ Գյուղատնտեսական արտադրության պայմաններում կարևոր է հողի օրգանական նյութերի արդյունավետ օգտագործումը՝ դրա պաշարները լրացնելով գոմաղբի, կոմպոստների, միամյա և բազմամյա խոտերի ցանքի միջոցով։
Ռոնկոֆրեդո

Ռոնկոֆրեդո  (իտալերեն՝ Roncofreddo), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը՝ 2821 մարդ։ Բնակչության միջին խտությունը՝55 մարդ/կմ²։ Զբաղեցնում է 51 կմ² տարածք։ Փոստային ինդեքս՝ 47020։ Հեռախոսային կոդը՝ +39 0543։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պոլիցկոե (գյուղ, Շումյաչինսկի շրջան)

Պոլիցկոե (ռուս.՝ Полицкое), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարաբերդինո

Տարաբերդինո (ռուս.՝ Тарабердино, բաշկիրերեն՝ Тарабирҙе), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլովինկա (գետ, թափվում է Կրոնոցկի ծոց)

Պոլովինկա  (ռուս.՝ Половинка ), գետ Ռուսաստանում, Կամչատկայում։ Հոսում է Ելիզովսկի շրջանում, Կամչատկայի երկրամասում։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000020991
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շչեպնոե

Շչեպնոե (ռուս.՝ Щепное, բաշկիրերեն՝ Щепной), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջուկային էներգետիկա

Միջուկային էնէրգետիկա, էներգետիկայի ճյուղ, որն օգտագործում է միջուկային էներգիան։ Միջուկային էներգետիկայի հիմքը ատոմային էլեկտրակայանն է (ԱԷԿ)։ Տեխնիկայի ոչ մի բնագավառ այնքան արագ չի զարգանում, ինչպես միջուկային էներգետիկան։ Աշխարհի զարգացած երկրներում գործող ԱԷԿ-ների 250 ռեակտորային տեղակայանքների ընդհանուր հզորությունն անցնում է 200մլն կվտ-ից։ ԱԷԿ-ների հիմնական էներգիա արտադրող հանգույցը միջուկային ռեակտորն է, որտեղ էներգիայի անջատումը կատարվում է ծանր տարրերի միջուկների տրոհման հաշվին։ Միջուկային ռեակտորում անջատված ջերմային էներգիայի փոխակերպումը էլեկտրականի սկզբունքորեն չի տարբերվում սովորական ջերմային էլեկտրակայաններում իրականացվող եղանակներից։ Միջուկային էներգիայի զարգացման սկզբնական շրջանում առաջին հերթին լայն տարածում ստացան ջրով (որպես դանդաղեցուցիչ և ջերմատար) աշխատող ռեակտորները (իրանային և կանալային)։ 
Միջուկային էներգետիկայի զարգացման առաջընթացում առավել հեռանկարային են արագ նեյտրոններով գործող ռեակտորները, որոնցում հնարավոր է օգտագործել բնության մեջ համեմատաբար շատ տարածված Ս-238 վառելիքը, և այն էլ մեծ արդյունավետությամբ, միաժամանակ ստեղծելով արհեստական միջուկային վառելիք՝ Pu239։ Միջուկային էներգետիկան որոշակի կիրառություն ունի տնտեսության տարբեր բնագավառներում։ 
Միջուկային էներգետիկան որոշակի կիրառում ունի նաև տիեզերական թռիչքային ապարատներում։ Միջուկային էներգետիկայի զարգացման առավել կատարյալ աստիճանը միջուկային կառավարվող ռեակցիայի հիման վրա ջերմամիջուկային տեղակայանքների ստեղծումն է։ Այստեղ, ի տարբերություն սովորական ԱԷԿ-ներում ընթացող ծանր միջուկների տրոհման ռեակցիայի, իրականացվում է թեթև տարրերի (ջրածնի ծանր իզոտոպների՝ դեյտերիումի D և տրիտիումի T) սինթեզի ռեակցիան, որի ընթացքում անջատվում է հսկայական քանակի էներգիա։ Ջերմամիջուկային կառավարվող սինթեզի (ռեակցիայի) արդյունաբերական մասշտաբներով յուրացումը ահռելի դժվարություն ներկայացնող գիտատեխնիկական խնդիր է, որի լուծումը մարդկությանը կտա էներգիայի անսպառ աղբյուր։
Միջուկային էներգետիկայի վերաբերյալ կարծիքները տարբերվում են։ Համաշխարհային միջուկային ասոցիացիան և միջուկային էներգիայի բնապահպանները, պնդում են, որ միջուկային էներգիան անվտանգ, կայուն էներգիայի աղբյուր է, որը նվազեցնում է ածխածնի արտանետումները։ Միջուկային էներգետիկային դեմ արտահայտվողներն իրենց հերթին գտնում են, որ միջուկային էներգիան բազմաթիվ սպառնալիքներ է ներկայացնում մարդկանց և շրջակա միջավայրի համար։
Ակուտկայա

Ակուտկայա, լեռ Վիրահայոց լեռնաշղթայում, նախկին Բորչալուի գավառում։


== Ծանոթագրություններ ==
Բուլթոն

Բուլթոն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յոհաննեսբուրգ

Յոհաննեսբուրգը (Johannesburg) Հարավ-Աֆրիկյան Հանրապետության բնակչության քանակով խոշորագույն քաղաքն է։ Տեղացիները կոչում են այն «Յոբուրգ», «Յոզի» և «Եգոլի»։ Յոհաննեսբուրգը ՀԱՀ-ի ամենահարուստ Գաուտենգ նահանգի կենտրոնն է։
Բնակչությունը կազմում է 5 635 127 (2019), իսկ ամբողջ ագլոմերացիայի՝ 8 միլիոն։ Սակայն եթե բնակչությունը հաշվել նաև տեղի մետրոպոլիաների հետ, ապա այն կգերազանցի 10,5 միլիոն սահմանը։
Յոհաննեսբուրգը աշխարհում խոշորագույն քաղաքն է, որի տարածքում չկա որևէ գետ, լիճ կամ ջրափնյա գիծ։


== Քույր-քաղաքներ ==
 Ադիս Աբեբա, Եթովպիա
 Բիրմինգհեմ, Մեծ Բրիտանիա
 Լոնդոն, Մեծ Բրիտանիա
 Նյու Յորք, ԱՄՆ
 Սան Պաուլու, Բրազիլիա
 Վինդհուկ, Նամիբիա


== Ծանոթագրություններ ==
Ուրուգվայ (գետ)

Անվան այլ կիրառումների համար տե՛ս՝ Ուրուգվայ (այլ կիրառումներ)Ուրուգվայ (իսպ.՝ Río Uruguay), գետ Բրազիլիայում, Հարավային Ամերիկայում։


== Աշխարհագրություն ==
Ուրուգվայ գետը սկիզբ է առնում Պելոտաս և Կանոաս գետերի միախառնման վայրից և թափվում է Լա Պլատա։ Ակունքը ծովի մակարդակից գտնվում է 1800 մ բարձրության վրա։ Գետի ափին են գտնվում Իբիկուի, Ռիո Նեգրո։
Գլխավոր վտակներն են Իբիկուին և Ռիո Նեգրոն։ Առաջացնում է սահանքներ, ջրվեժներ։ Սնումը անձրևային է, տարեկան միջին ծախսը՝ 5500մ3/վրկ։ Գետային նավերի համար նավարկելի է մինչև Սալաո և Կոնկորդիա քաղաքները, ծովային նավերի համար՝ մինչև Պայսանդու քաղաքը։ Ուրուգվայի ափերին են Կոնկորդիա (Արգենտինա), Սալտո, Պայսանդու, Ֆրայ Բենտոս (Ուրուգվայ) նավահանգիստները։


== Հիդրոգրաֆիա ==
Ուրուգվայ գետի երկարությունը կազմում է 1600 կմ, ավազանի մակերեսը՝ 365 000 կմ2 է։ Գետի ջրի ծախսը միջինում կազմում է 5500 մ3։


== Տես նաև ==
Գետ
Ակունք և Գետաբերան


== Ծանոթագրություններ ==


== Արտաքին հղումներ ==
Ուրուգվայ գետի մասին Բրոքհաուսի և Եփրոնի հանրագիտական բառարանում
Մարիա Շաքարյան

Անվան այլ կիրառումների համար տե՛ս՝ ՇաքարյանՄարիա Սմբատի Շաքարյան (հունվարի 18, 1924(1924-01-18), Արցախ - օգոստոսի 22, 2003(2003-08-22)), հայ խորհրդային իրավաբան։ Իրավաբանական գիտության դոկտոր (1972), պրոֆեսոր (1974)։ ԽՄԿԿ անդամ 1944 թվականից։
Ավարտել է Ադրբեջանական համալսարանի իրավաբանական ֆակուլտետը (1946)։ 1946-1950 թվականներին աշխատել է փաստաբան, 1950-1951 թվականներին՝ համամիութենական հեռակա իրավաբանական ինստիտուտի Օրջոնիկիձեի բաժանմունքի տնօրեն, 1951 թվականից՝ ինստիտուտի քաղաքացիական դատավարության ամբիոնի դասախոս (Մոսկվայում), 1970 թվականից՝ ամբիոնի վարիչ։ Շաքարյանը քաղաքացիական իրավունքի, քաղաքացիական դատավարության իրավունքի մի շարք ձեռնարկների համահեղինակ է։ Մասնակցել է ԽՍՀՄ և միութենական հանրապետությունների քաղաքացիական դատավարության, նոտարիատի, պետական իրավարարության մասին օրենքների մշակմանը։
Պրիլուզսկի շրջան

Պրիլուզսկի շրջան (ռուս.՝ Прилузский район, կոմի՝ Луздор район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Օբյաչևո։


== Աշխարհագրություն ==
Շրջանի տարածքի մակերեսը կազմում է 13168 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 20002 մարդ։ Բնակչության խտությունը կազմում էր 1,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քինսաբբայի շրջան

Քինսաբբայի շրջան (արաբ․՝ ناحية كنسبا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Հաֆֆայի գավառի հինգ շրջաններից մեկը։ Կենտրոնն է Քինսաբբա քաղաքը։
2004 թվականի տվյալներով բնակչությունը կազմել է 17,615 մարդ։ Քաղաքն ու շրջական ավանները կազմում են 169.41 քառ.կմ տարածք։


== Ծանոթագրություններ ==
Ալեքսանդրովկա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Ալեքսանդրովկա գյուղում բնակվում էր 128 մարդ։ Բնակավայրը զբաղեցնում է 0,686 կմ² տարածք։ Բնակչության խտությունը կազմում էր 186,59 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԿՈՆԿԱԿԱՖ-ի առաջնություն 1989

1989 թ. կայացած ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնությունը հանդիսանում է վերջին խաղարկությունը, որը համատեղեց ԿՈՆԿԱԿԱՖ-ի առաջնությունը աշխարհի առաջնության տեղական գոտու ընտրական մրցաշարի հետ, ինչպես նաև՝ վերջինը, որը չունեցավ տանտեր։ 1986 թ. ֆուտբոլի աշխարհի առաջնության 24 ուղեգրերից երկուսը բաժին հասավ ԿՈՆԿԱԿԱՖ-ի հավաքականներին։ Ըստ խաղարկության ձևաչափի՝ եզրափակիչ փուլում հինգ հավաքականներ միմյանց հետ հանդիպեցին երկուական անգամ՝ տանը և մրցակցի հարկի տակ, և հաղթող երկու հավաքականներն էլ տիրացան աշխարհի առաջնության ուղեգրերին։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==
ԿՈՆԿԱԿԱՖ-ի առաջնության այս խաղարկության շրջանակներում թիմերից յուրաքանչյուրը չորսական հանդիպում պիտի անցկացներ տանը և մրցակցի հարկի տակ։ Մեքսիկայի հավաքականի բացակայության պայմաններում մրցաշարի ընդգծված ֆավորիտն էր համարվում Կոստա Ռիկայի հավաքականը։ Մյուս չորս թիմերի հնարավորությունները 1990 թ. աշխարհի առաջնության եզրափակիչ մրցաշարի՝ ԿՈՆԿԱԿԱՖ-ին հատկացված երկու ուղեգրերից մեկը նվաճելու գործում հավասար էին գնահատվում։ Իր մրցակիցներից բավական վաղ խաղալով մրցաշարի շրջանակներում վերջին հանդիպումը՝ կոստառիկացիները նվաճեցին աշխարհի առաջնության ուղեգրերից մեկը։ Մյուս ուղեգրի համար պայքար մղեցին Միացյալ Նահանգների ու Տրինիդադ և Տոբագոյի ազգային թիմերը։ Վճռորոշ հանդիսացավ այդ հավաքականների միջև Պորտ-օֆ-Սփեյնում կայացած հանդիպումը։ Տրինիդադցիներին բավարարում էր ոչ ոքին, սակայն ամերիկացիները մեծ նվիրվածության և ջանքերի գնով նվազագույն՝ 1։0 հաշվով կարողացան հաղթանակ տանել և 40 տարի անց կրկին նվաճել աշխարհի առաջնության ուղեգիր։ Արդյունքում, կոստառիկացիները նվաճեցին ԿՈՆԿԱԿԱՖ-ի մայրցամաքային չեմպիոնի երրորդ տիտղոսը՝ ամերիկացիների հետ ունենալով հավասար միավորներ, սակայն գոլերի տարբերության ավելի լավ ցուցանիշ։ Մրցաշարում երրորդ տեղը գրավեց Տրինիդադ և Տոբագոն։ Մրցաշարային աղյուսակը եզրափակիցին Գվատեմալայի և Սալվադորի ազգային թիմերը, ընդ որում՝ խաղալով երկուական հանդիպում պակաս, քան մյուս երեք թիմերը։


== Հանդիպումներ ==


=== Եզրափակիչ փուլ ===
Հանդիպումների արդյունքները

 Կոստա Ռիկան և  Միացյալ Նահանգները ստացան 1990 թ. աշխարհի առաջնության եզրափակիչ մրցաշարի ուղեգրեր։


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ռմբարկուի մրցանակը ստացավ  Էվարիստո Կորոնադոն։


== Մրցաշարային աղյուսակ ==


== Նայիր նաև ==
Ֆուտբոլի աշխարհի առաջնություն 1990 (ընտրական մրցաշար)
Ֆուտբոլի աշխարհի առաջնություն 1990


== Ծանոթագրություններ ==


== Հղումներ ==
1989 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1989 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում (անգլ.)
1990 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում Archived 2013-10-25 at the Wayback Machine. (անգլ.)
1990 թ. աշխարհի առաջնության ընտրական մրցաշարի վիճակագրությունը RSSSF-ի արխիվում (անգլ.)
Ագխովար

Ագխովար, լեռ Թուրքիայի արևելքում, Կորդվաց լեռնաշղթայում Ագխովարի ստորոտում գտնվող մի հսկա քարայրից է սկիզբ առնում Արևելյան Տիգրիսի վտակներից մեկը։


== Ծանոթագրություններ ==
Մանկապատանեկան մարզական դպրոց

Մանկապատանեկան մարզական դպրոց, (ռուս.՝ Детско-юношеская спортивная школа), նախկին Խորհրդային Միությունում, այնուհետև՝ Ռուսաստանում և ԱՊՀ այլ երկրներում արտադպրոցական հատուկ մարզական հիմնարկ, որոնց գլխավոր նպատակը բարձրորակ պատանի մարզիկներ պատրաստելն ու նրանց ֆիզիկական դաստիարակությունն է, ինչպես և հասարակական ֆիզկուլտուրային ակտիվի ստեղծումը դպրոցներում տարվող զանգվածային մարզական աշխատանքի համար։ 
Կան կոմպլեքսային (սպորտի մի քանի ձևեր) և մասնագիտացված (սպորտի մի ձև) մանկապատանեկան մարզական դպրոցներ։ Կարող են լինել շրջանային, քաղաքային, մարզային, հանրապետական։ Դպրոցներն ընդունվում են համապատասխան ֆիզիկական պատրաստություն ունեցող 8-14 տարեկան ընտրովի երեխաներն ու պատանիները՝ հանրակրթական դպրոցների երաշխավորությամբ։ Մանկապատանեկան մարզական դպրոցում, որպես կանոն, կազմակերպվում են նախապատրաստական, պատանեկան 2-րդ և 1-ին ու մեծահասակների 2-րդ և 1-ին սպորտային կարգերի, սպորտի վարպետության թեկնածուների, սպորտի վարպետների ծրագրերով խմբեր։ Ուսումնական ժամկետը 1-2 տարի է։ Յուրաքանչյուր տարվա համար սահմանված են ընդհանուր և հատուկ ֆիզիկական պատրաստության ու սովորողների սպորտային նվաճումների մակարդակին համապատասխան նորմաներ։ 
Խորհրդային Միությունում և սոցիալիստական ճամբարի երկրներում, մասնավորապես` Արևելյան Գերմանիայում (ԳԴՀ) մարզադպրոցները ֆիզիկական կուլտուրայի և մարզական կրթության հզոր համակարգի հիմքն էին համարվում։
Արտուշ Ղուկասյան (այլ կիրառումներ)

Արտուշ Ղուկասյան անվամբ հայտնի են մի քանի անձնավորություններ.

Արտուշ Ապրեսի Ղուկասյան — հայ գիտնական, ՀՀ ԲՈՀ նախագահ (2010-2012)։
Արտուշ Կառլենի Ղուկասյան — ՀՀ պետական գործիչ, ՀՀ Գեղարքունիքի մարզպետի տեղակալ (2003-2012)։
Լեխոնով-Բոր

Լեխոնով-Բոր (ռուս.՝ Лехонов-Бор), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնատնտեսություն

Բնատնտեսություն, տնտեսություն, որտեղ աշխատանքի արդյունքները արտադրվում են ոչ թե վաճառքի, այլ տնտեսության սեփական պահանջները բավարարելու համար։ Պատմականորեն նախորդել է ապրանքային արտադրությանը։


== Հատկանիշներ ==
Բնատնտեսության գլխավոր հատկանիշներն են նրա՝ աշխատանքի միջտարածաշրջանային բաշխման աննշան մասնակցությունը, ընդհուպ մինչև արտաքին աշխարհից դրա տնտեսական մեկուսացումը (ավտոկարիա)՝ արտադրության և աշխատանքի միջոցների ինքնաբավությամբ, ինչը թույլ է տալիս սեփական ռեսուրսների հաշվին բավարարել բոլոր (գրեթե բոլոր) պահանջները։ Հասարակության արտադրական ուժերի զարգացումը և աշխատանքի միջտարածաշրջանային բաժանման խորացումը օբյեկտիվորեն նախապատրաստում են բնատնտեսությունը ապրանքային տնտեսությամբ փոխարինելու պայմաններ, որտեղ զարգանում է արտադրողների մասնագիտացումը մեկ կոնկրետ ապրանքի արտադրության մեջ՝ ավելի շատ ընդգրկելով ընդարձակ տարածքներ։


== Դրսևորումներ ==
Ստրկատիրական հասարակության մեջ և ֆեոդալիզմի պայմաններում բնատնտեսությունը շարունակում էր մնալ գերիշխող` չնայած փոխանակման և ապրանք-փող հարաբերությունների զարգացմանը։ Ֆեոդալական հասարակության մեջ բնատնտեսության գերակայությունը ծառայում է որպես ֆեոդալական մասնատվածության պահպանման նախադրյալներից մեկը։
Բնատնտեսությունը մինչ օրս պահպանվել է աշխարհի տնտեսապես հետամնաց շրջաններում (Ասիա, Աֆրիկա, Լատինական Ամերիկա), որտեղ գերակշռում էին ցեղային կամ ֆեոդալական հարաբերությունները մինչ եվրոպացիների կողմից նրանց գաղութացումը։ Երկրներում, որոնք ազատվել են գաղութային կախվածությունից, 20-րդ դարի կեսերին բնակչության 50-60% -ը զբաղված էր բնա, կամ կիսաբնատնտեսությամբ։ Բնատնտեսության մեջ օգտագործվում են արտադրության այնպիսի գործիքներ և տեխնոլոգիաներ, ինչպիսիք են՝ բահը, մանգաղը, բրիչը և այլն։Հայաստանում բնատնտեսություն գոյություն է ունեցել (իր դասական ձևով) մինչև սովետական կարգերի հաստատումը։ Այն որոշ ժամանակ պահպանվել է նահապետական կացութաձևի տեսքով և 1920-ական թվականներին լրիվ վերացել տնտեսության սոցիալիստական վերակառուցման հետևանքով։


== Արտաքին հղումներ ==
Соболев М. Н. Натуральное хозяйство // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907
Հայկական Սովետական Հանրագիտարան։ Հատոր 2-րդ. - էջ 246
https://ru.wikipedia.org/wiki/Натуральное_хозяйство
Արիզոնա Կոյոտիս

«Արիզոնա Կոյոտիս» (անգլերեն՝ Arizona Coyotes), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Արիզոնա նահանգի Գլենդել քաղաքում։
Ակումբն հիմնադրվել է 1971 թվականի դեկտեմբերի 27-ին որպես «Վինիպեգ Ջեթս» և հանդես եկել Հոկեյի աշխարհի ասոցիացիայում (WHA), որի փակումից հետո 1979 թվականի հունիսի 22-ին սկսում է հանդես գալ Հոկեյի ազգային լիգայում։ 1996 թվականին «Ջեթսը» տեղափոխվում է Ֆինիքս և ստանում «Ֆինիքս Կոյոտիս» անվանումը։ 2014 թվականին թիմը վերանվանվում է «Արիզոնա Կոյոտիս»։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-03-16 at the Wayback Machine.
Լորտնուկ

Անվան այլ կիրառումների համար տե՛ս՝ Խնձորուտ (այլ կիրառումներ)Լորտնուկ, լեռնագագաթ Հայաստանի Տավուշի մարզի և Ադրբեջանի Գետաբեկի շրջանի սահամագլխին, Խնձորուտի լեռնահամակարգում, Այգեձոր գյուղից 18 կմ հարավ-արևմուտք։ Տեղադրման կոորդինատներ 40°41′30″ հս․. լ. 45°23′20″ ավ. ե.։ Բարձրությունը 2114 մետր է։


== Ծանոթագրություններ ==
Ռոք Դոգ 2

«Ռոք Դոգ 2», 2021 թվականի չինա-ամերիկյան լիամետրաժ ընտանեկան, արկածային երաժշտական մուլտֆիմ, որի ռեժիսորը Մարկ Բալդոն է։ Մուլտֆիլմի տևողությունը 90 րոպե է։ Համաշխարհային պրեմիերան կայացել է 2021 թվականի հունիսի 11-ին։ 2016 թվականի «Ռոք Դոգ» մուլտֆիլմի սիքվելն է։ Հունիսի 11-ին կայացել է թվային պրեմերիան, իսկ հունիսի 15-ին՝ թողարկվել է սկավառակային կրիչի վրա։


== Սյուժե ==
Իրադարձութունները տեղի են ունենում առաջին ֆիլմից մեկ տարի անց։ Հայտնի շուն Բրոդին և նրա զվարճալի ռոք խումբը վերադառնում են։ Երաժիշտներն արդեն աշխարհին ներկայացրել են իրենց երգերը, սակայն չեն պատրաստվում կանգ առնել ձեռք բերածի վրա։ Տղաները պատրաստ են մեծ շրջագայության, որտեղ իսկական համբավ ձեռք կբերեն։ Բայց, ինչպես պարզվում է, ժողովրդականությունը ունի հակառակ կողմը։ Կարող են արդյոք ընկերները մնալ նույնը, երբ նրանց անունները կլինեն ամբողջ աշխարհի շուրթերին։


== Հնչյունավորման կերպարներ և դերասաններ ==


== Ծանոթագրություններ ==
Տրանկվիլիզատորներ

Տրանկվիլիզատորները (tranquilo - հանգստություն) կամ անքսիոլիտիկները (anxios - տագնապ, lysis - լուծում) վերացնում կամ թուլացնում են նևրոզներին բնորոշ վախը, տագնապը, անհանգստությունը, ներքին լարվածությունը։ 


== Տագնապ ==
Տագնապը մարդու՝ առավել հաճախ զարգացող, յուրահատուկ հարմարողական նշանակություն ունեցող կարևորագույն հույզերից է, որը թույլ է տալիս խուսափել վտանգից, զերծ մնալ հակասոցիալ արարքներից և պատրաստվել ապագային։ Սակայն, եթե տագնապը ծնող պատճառը զուրկ է որևէ հիմքից, կամ տագնապի հզորությունը գերազանցում է այն ծնող պատճառը կամ պատճառ առհասարակ գոյություն չունի, ապա այստեղ մենք գործ ունենք ախտաբանական տագնապի հետ։
Այն խոչընդոտում է անհատի նորմալ գործունեությանը, բերում հիվանդագին վիճակի։ Տագնապային վիճակ ապրող անհատների մոտ կեղևի առաջճակատային հատվածում թուլանում է գամմա-ամինակարագաթթվային (ԳԱԿԹ) համակարգի արգելակող ազդեցությունը համապատասխան ընկալիչերի վրա, պակասում է բենզոդիազեպինային (ԲԴԶ) ընկալիչների խտությունը

 


== Տագնապամարիչներ ==
Տագնապամարիչները վերացնում են այն դիսբալանսը, որն առկա է հոգեկան ադապտացիոն մեխանիզմների միջև, որի արդյունքում վերանում են անհանգստությունը, տագնապը, վախը, ագրեսիան։ Բացի այդ տագնապամարիչները բարձրացնում են սթրեսի նկատմամբ կայունությունը և էքստրեմալ իրավիճակների նկատմամբ ադապտացիոն մեխանիզմների հնարավորությունները։


== Տրանկվիլիզատորների խմբեր ==
Տրանկվիլիզատորների խմբում ընդգրկված են տարբեր քիմիական կառուցվածք և ազդեցության մեխանիզմ ունեցող դեղեր՝
1.	Բենզոդիազեպինային ընկալիչների համազդիչներ (բենզոդիազեպիններ)՝ Diazepam, Fenazepam) և այլն, 
2.	Սերոտոնինային ընկալիչների համազդիչներ (Buspirone) 
3.	Բարբիտուրատներ (Barbiturates) 
4.	Տարբեր մեխանիզմներավ ազդող դեղեր (Zolpidem, Meprobamat և այլն)
Բորիս Վայնտրաուբ

Բորիս Գրիգորևիչ Վայնտրաուբ (ռուս.՝ Борис Григорьевич Вайнтрауб, օգոստոսի 16, 1904(1904-08-16), Դոնի Ռոստով, Դոնի զորքի մարզ, Ռուսական կայսրություն - 1990, Դոնի Ռոստով, ՌԽՖՍՀ, ԽՍՀՄ), խորհրդային զորապետ, գեներալ-մայոր (1954):


== Կենսագրություն ==
Բորիս Վայնտրաուբը ծնվել է 1904 թվականի օգոստոսի 16-ին Դոնի Ռոստովում։ 7-րդ դասարանը ավարտելուց հետո աշխատել է գործարանում։
1924 թվականին զորակոչվել է ԲԳԿՀ։ Չեչնիայում մասնակցել է ավազակության դեմ պայքարին։ Խորհրդային Միության կոմունիստական կուսակցության անդամ 1925 թվականի մարտից։ 1927 թվականին ավարտել է հետևակային դպրոցը։ 1932-1936 թվականներին սովորել է Մոսկվայի Մ. Վ. Ֆրուզնեի անվան ԲԳԿՀ-ի ռազմային դպրոցում։ Ընձյուղման գնդի հրամանատար, իսկ հետո 26-րդ ընձյուղման դիվիզիայի շտաբի հրամանատարի օգնական։
1938 թվականի հունվարի 31-ին ձերբակալվել է ԽՍՀՄ ՆԳԺԿ-ի կողմից որպես հակահեղափոխական-տրոկցիստ, բայց հետո նրա գործը դադարեցվել է։
1941 թվականի հուլիս - օգոստոս ամիսներին եղել է 437-րդ ընձյուղման գնդի հրամանատար ժամանակավոր պաշտոնակատար։ Հետո եղել է գործադրական բաժանմունքի և 154-րդ ընձյուղման դիվիզիայի շտաբի հրամանատար։ 1944 թվականի հունիսի 10-ին եղել է 80-րդ Պոմերանյան ընձյուղման կորպուսի շտաբի հրամանատար։
1951 թվականին ավարտել է Վորոշիլովի անվան գլխավոր շտաբի ակադեմիայի բարձրագույն կուրսերը։ 1954 թվականին նրան շնորհվել է գեներալ-մայոր կոչումը։ 1957 թվականից Կարպատյան ռազմային շրջանի վարչության կազմակերպմա-զորհավաքման հրամանատար։
1966 թվականին պաշտոնաթող է եղել։ Ապրել է Դոնի Ռոստովում։


== Մրցանակներ ==
Լենինի շքանշան,
II աստիճանի Կուտուզովի շքանշան,
Հայրենական պատերազմի I աստիճանի երեք շքանշան,
Կարմիր Աստղի շքանշան,
«ԲԳԿՀ 20 տարի» մեդալ և այլ մեդալներ։Խվաստովիչի (Կալուգայի մարզ) քաղաքի պատվավոր քաղաքացի։


== Աղբյուրներ ==
Евреи-генералы вооруженных сил СССР: краткие биографии. Федор Давыдович Свердлов. 1993 — Всего страниц: 272
Еврейская военная энциклопедия. Автор: Левитас И. М. Կաղապար:ISBN с опечаткой, УДК 355 (=411.16) (092) ББК 68. 49 (2=ЕВР)я2 Издательство «Сталь», 2007. — 704 с.
Фото — http://naftaly2012.narod.ru/olderfiles/2/Vaintraub.jpg
Сайт «Подвиг народа»
М. Я. Янкелевич. Алая лента. Рассказы о Почётных гражданах земли Калужской. Тула, Приокское книжное издательство, 1989.
М. А. Гонтмахер. Евреи на Донской земле. История. Факты. Биографии. http://recept.znate.ru/docs/index-1846.html?page=264 Archived 2014-04-16 at the Wayback Machine.